CELEX: 62021CN0233
Language: mt
Date: 2021-04-09 00:00:00
Title: Kawża C-233/21 P: Appell ippreżentat fid-9 ta’ April 2021 minn Germann Avocats LLC mid-digriet mogħti mill-Qorti Ġenerali (L-Għaxar Awla) fl-4 ta’ Frar 2021 fil-Kawża T-352/18, Germann Avocats LLC vs Il-Kummissjoni Ewropea

9.8.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 320/15
            
         
      Appell ippreżentat fid-9 ta’ April 2021 minn Germann Avocats LLC mid-digriet mogħti mill-Qorti Ġenerali (L-Għaxar Awla) fl-4 ta’ Frar 2021 fil-Kawża T-352/18, Germann Avocats LLC vs Il-Kummissjoni Ewropea
      (Kawża C-233/21 P)
      (2021/C 320/19)
      Lingwa tal-kawża: l-Ingliż
      
         Partijiet
      
      
         Appellant: Germann Avocats LLC (rappreżentant: N. Sandamis, dikigoros)
      
         Parti oħra fil-proċedura: Il-Kummissjoni Ewropea
      
         Talbiet
      
      L-appellanti titlob li l-Qorti tal-Ġustizzja jogħġobha:
      
                  —
               
               
                  tikkonferma l-punti 24 sa 48 tad-digriet ikkontestat li jiċħad għal kollox l-eċċezzjoni ta’ inammissibbiltà mqajma mill-Kummissjoni;
               
            
                  —
               
               
                  għall-kumplament, tannulla kompletament id-digriet ikkontestat;
               
            
                  —
               
               
                  tannulla, konformement mal-Artikolu 263 TFUE, id-deċiżjoni tal-Kummissjoni li tinsab fl-ittra mingħajr data rċevuta fit-2 ta’ April 2018, li tiċħad l-offerta magħquda magħmula mill-appellanti li tirrigwarda studju tat-tkomplija tal-prattiki sindakali fil-qasam ta’ nondiskriminazzjoni u ta’ diversità fuq il-post tax-xogħol (sejħa għal offerti JUST/2017/RDIS/FW/EQUA/0042; ĠU S 215 – 9/11/2017 – 2017/S 215-446067);
               
            
                  —
               
               
                  tikkundanna lill-Kummissjoni Ewropea sabiex tħallas kumpens ta’ EUR 1;
               
            
                  —
               
               
                  sussidjarjament, tibgħat lura l-kawża quddiem il-Qorti Ġenerali, u fi kwalunkwe każ;
               
            
                  —
               
               
                  tikkundanna lill-Kummissjoni għall-ispejjeż tal-proċeduri tal-appell kif ukoll għal dawk tal-proċeduri quddiem il-Qorti Ġenerali.
               
            
         Aggravji u argumenti prinċipali
      
      L-appellanti tqajjem l-aggravji li ġejjin insostenn tal-appell tagħha.
      L-ewwel, żnaturament manifest tal-fatti u żbalji ta’ liġi b’rabta ma’ abbuż ta’ poter, kif ukoll ksur tal-prinċipji ta’ opportunitajiet ugwali għall-partijiet u tad-dritt għal smigħ.
      It-tieni, ksur tal-obbligu ta’ motivazzjoni u żbalji manifesti ta’ evalwazzjoni.
      It-tielet, abbuż ta’ poter minħabba ksur tal-prinċipji ta’ ugwaljanza fit-trattament, ta’ ċertezza legali, ta’ amministrazzjoni tajba u ta’ bona fide.
      Ir-raba’, abbuż ta’ poter minħabba ksur tal-prinċipji ta’ trasparenza u ta’ protezzjoni tal-aspettattivi leġittimi f’dak li jikkonċerna l-kompetizzjoni.